
DR.30.03.2017                                                        17                   

 

merangkumi tujuh sektor iaitu kesihatan, sosial dan rekreasi, pendidikan dan kerohanian, 
perumahan dan persekitaran, ekonomi, pekerjaan serta penyelidikan dan pembangunan.  

Tuan Yang di-Pertua, bagi memantau pelaksanaan dasar dan pelan tindakan 
ini, Majlis Penasihat dan Perundingan Warga Emas Negara telah ditubuhkan pada 22 
Mei 1996. Majlis ini dipengerusikan oleh Yang Berhormat Menteri Pembangunan Wanita, 
Keluarga dan Masyarakat sementara ahli-ahlinya terdiri daripada kementerian, agensi 
kerajaan, pertubuhan bukan kerajaan dan pihak berkepentingan yang mewakili golongan 
warga emas.  

Kementerian juga telah menubuhkan pasukan petugas mengenai isu dan 
cabaran penuaan bagi mengenal pasti isu dan cabaran penuaan yang merangkumi 
aspek penjagaan kesihatan, keselamatan sosial dan penuaan aktif atau positif serta 
menetapkan keutamaan bidang yang akan ditangani bagi memastikan pelaksanaan 
inisiatif yang lebih fokus dan menjurus kepada isu yang diketengahkan termasuk isu 
kebergantungan ekonomi warga emas.  

■1140 

KPWKM melalui Jabatan Kebajikan masyarakat juga menawarkan 
perkhidmatan sosial berbentuk bantuan kebajikan dan kewangan seperti bantuan orang 
tua, penubuhan Pusat Aktiviti Warga Emas (PAWE), penjagaan warga emas di institusi 
seperti Rumah Seri Kenanga dan Rumah Ehsan, program home health services serta 
program pemerkasaan ekonomi warga emas. 

Kementerian yakin bahawa dasar dan Pelan Tindakan Warga Emas Negara 
merupakan satu bentuk rancangan strategik dalam merencana peningkatan kualiti hidup 
warga emas merangkumi semua aspek berkaitan warga emas. Adalah diharapkan agar 
kesedaran masyarakat umum tentang kepentingan tanggungjawab menjaga warga emas 
dan tanggungjawab setiap individu untuk persediaan hari tua akan meningkat dan 
seterusnya tidak bergantung kepada kerajaan semata-mata. Sekian, terima kasih. 

Datuk Rozman bin Isli [Labuan]: Terima kasih Tuan Yang di-Pertua, terima 
kasih Yang Berhormat Menteri atas jawapan yang diberikan. Tahniah atas dasar-dasar 
yang dibentuk. Soalan tambahan saya, sejauh manakah pelaksanaan yang telah dicapai 
dan bagaimanakah Skim Persaraan 1Malaysia yang diperkenalkan oleh kerajaan telah 
membentuk memberi kesan positif kepada yang bekerja sendiri serta peluang pekerjaan 
khususnya kepada warga emas. Serta, adakah kerajaan bercadang untuk meningkatkan 
had umur status warga emas kepada lebih daripada 60 tahun?Terima kasih. 

Datin Paduka Chew Mei Fun: Terima kasih Yang Berhormat. Pertama sekali 
setakat ini kerajaan atau kementerian tidak ada cadangan untuk meningkatkan lagi umur 
warga emas iaitu daripada 60 tahun ke lebih tinggi. Ini adalah kerana pada masa ini 
belum ada lagi keperluan. 

Untuk maklumat Yang Berhormat, untuk warga emas kita telah pun 
bekerjasama dengan beberapa kementerian kerana kebajikan warga emas ini bukan 
hanya tanggungjawab Kementerian Pembangunan Wanita, Keluarga dan Masyarakat. 
Untuk memastikan kebajikan dan kesejahteraan warga emas ini dapat dijaga, oleh itu 
Majlis Penasihat dan Perundingan Warga Emas Negara ditubuhkan. 

Di samping itu, pada tahun yang lepas, kementerian telah juga menubuhkan 
taskforce mengenai isu dan cabaran penuaan. Dengan penubuhan taskforce ini, kita 
akan mengenal pasti isu dan cabaran penuaan yang merangkumi aspek penjagaan 
kesihatan, keselamatan, sosial dan juga penuaan aktif positif serta menetapkan 
keutamaan bidang yang akan ditangani bagi memastikan pelaksanaan inisiatif yang lebih 
fokus dan menjurus kepada isu yang diketengahkan termasuk isu kebergantungan 
ekonomi warga emas. 

Taskforce ini memainkan peranan sebagai satu taskforce beri sokongan kepada 
Majlis Penasihat dan Perundingan Warga Emas Negara. Ini kerana kita telah pun 
memantau dan juga kita ikut apakah perkembangan dan juga keputusan yang telah pun 
dibuat di bawah majlis ini, adakah telah pun dijalankan dengan memuaskan. 

Untuk maklumat Yang Berhormat, keistimewaan serta kemudahan yang 
diperolehi oleh mereka di Malaysia iaitu warga emas di Malaysia termasuk, pertama, 
pengecualian caj pendaftaran pesakit luar dan pengurangan caj pesakit kelas tiga yakni 
di bawah Kementerian Kesihatan. 

 Kedua, pelepasan cukai pendapatan sehingga RM5,000 bagi perbelanjaan 
rawatan perubatan, keperluan khas dan penjaga ibu bapa. Ketiga, kemudahan 



merangkumi tujuh sektor iaitu kesihatan, sosial dan rekreasi, pendidikan dan kerohanian, perumahan dan persekitaran, ekonomi, pekerjaan serta penyelidikan dan pembangunan. Tuan Yang di-Pertua, bagi memantau pelaksanaan dasar dan pelan tindakan ini, Majlis Penasihat dan Perundingan Warga Emas Negara telah ditubuhkan pada 22 Mei 1996. Majlis ini dipengerusikan oleh Yang Berhormat Menteri Pembangunan Wanita, Keluarga dan Masyarakat sementara ahli-ahlinya terdiri daripada kementerian, agensi kerajaan, pertubuhan bukan kerajaan dan pihak berkepentingan yang mewakili golongan warga emas. Kementerian juga telah menubuhkan pasukan petugas mengenai isu dan cabaran penuaan bagi mengenal pasti isu dan cabaran penuaan yang merangkumi aspek penjagaan kesihatan, keselamatan sosial dan penuaan aktif atau positif serta menetapkan keutamaan bidang yang akan ditangani bagi memastikan pelaksanaan inisiatif yang lebih fokus dan menjurus kepada isu yang diketengahkan termasuk isu kebergantungan ekonomi warga emas. #1140. KPWKM melalui Jabatan Kebajikan masyarakat juga menawarkan perkhidmatan sosial berbentuk bantuan kebajikan dan kewangan seperti bantuan orang tua, penubuhan Pusat Aktiviti Warga Emas (PAWE), penjagaan warga emas di institusi seperti Rumah Seri Kenanga dan Rumah Ehsan, program home health services serta program pemerkasaan ekonomi warga emas. Kementerian yakin bahawa dasar dan Pelan Tindakan Warga Emas Negara merupakan satu bentuk rancangan strategik dalam merencana peningkatan kualiti hidup warga emas merangkumi semua aspek berkaitan warga emas. Adalah diharapkan agar kesedaran masyarakat umum tentang kepentingan tanggungjawab menjaga warga emas dan tanggungjawab setiap individu untuk persediaan hari tua akan meningkat dan seterusnya tidak bergantung kepada kerajaan semata-mata. Sekian, terima kasih. Datuk Rozman bin Isli [Labuan]: Terima kasih Tuan Yang di-Pertua, terima kasih Yang Berhormat Menteri atas jawapan yang diberikan. Tahniah atas dasar-dasar yang dibentuk. Soalan tambahan saya, sejauh manakah pelaksanaan yang telah dicapai dan bagaimanakah Skim Persaraan 1Malaysia yang diperkenalkan oleh kerajaan telah membentuk memberi kesan positif kepada yang bekerja sendiri serta peluang pekerjaan khususnya kepada warga emas. Serta, adakah kerajaan bercadang untuk meningkatkan had umur status warga emas kepada lebih daripada 60 tahun?Terima kasih. Datin Paduka Chew Mei Fun: Terima kasih Yang Berhormat. Pertama sekali setakat ini kerajaan atau kementerian tidak ada cadangan untuk meningkatkan lagi umur warga emas iaitu daripada 60 tahun ke lebih tinggi. Ini adalah kerana pada masa ini belum ada lagi keperluan. Untuk maklumat Yang Berhormat, untuk warga emas kita telah pun bekerjasama dengan beberapa kementerian kerana kebajikan warga emas ini bukan hanya tanggungjawab Kementerian Pembangunan Wanita, Keluarga dan Masyarakat. Untuk memastikan kebajikan dan kesejahteraan warga emas ini dapat dijaga, oleh itu Majlis Penasihat dan Perundingan Warga Emas Negara ditubuhkan. Di samping itu, pada tahun yang lepas, kementerian telah juga menubuhkan taskforce mengenai isu dan cabaran penuaan. Dengan penubuhan taskforce ini, kita akan mengenal pasti isu dan cabaran penuaan yang merangkumi aspek penjagaan kesihatan, keselamatan, sosial dan juga penuaan aktif positif serta menetapkan keutamaan bidang yang akan ditangani bagi memastikan pelaksanaan inisiatif yang lebih fokus dan menjurus kepada isu yang diketengahkan termasuk isu kebergantungan ekonomi warga emas. Taskforce ini memainkan peranan sebagai satu taskforce beri sokongan kepada Majlis Penasihat dan Perundingan Warga Emas Negara. Ini kerana kita telah pun memantau dan juga kita ikut apakah perkembangan dan juga keputusan yang telah pun dibuat di bawah majlis ini, adakah telah pun dijalankan dengan memuaskan. Untuk maklumat Yang Berhormat, keistimewaan serta kemudahan yang diperolehi oleh mereka di Malaysia iaitu warga emas di Malaysia termasuk, pertama, pengecualian caj pendaftaran pesakit luar dan pengurangan caj pesakit kelas tiga yakni di bawah Kementerian Kesihatan. Kedua, pelepasan cukai pendapatan sehingga RM5,000 bagi perbelanjaan rawatan perubatan, keperluan khas dan penjaga ibu bapa. Ketiga, kemudahan.